Predlog SKLEP SVETA o stališču, ki ga je treba v imenu Evropske unije sprejeti v Skupnem odboru EU-EFTA v zvezi s sprejetjem Sklepa o spremembi Konvencije z dne 20. maja 1987 o skupnem tranzitnem postopku (prilagoditve zaradi pristopa Hrvaške k Uniji) /* COM/2013/0467 final - 2013/0219 (NLE) */





OBRAZLOŽITVENI MEMORANDUM 1. OZADJE PREDLOGA Razlogi za predlog in njegovi cilji Konvencija z dne 20. maja 1987 o skupnem tranzitnem postopku (v nadaljnjem besedilu: Konvencija) uvaja ukrepe za lažji pretok blaga med Evropsko unijo ter Republiko Islandijo, Kraljevino Norveško, Švicarsko konfederacijo, Republiko Hrvaško in Republiko Turčijo. Zaradi skorajšnjega pristopa Hrvaške k Evropski uniji 1. julija 2013 so potrebne tehnične prilagoditve Dodatka III h Konvenciji, ki bodo odražale nov položaj Hrvaške kot države članice Evropske unije. Splošno ozadje Cilj tega predloga je ponovna razvrstitev jezikovnih navedb v zvezi s Hrvaško v zadevnih Prilogah Dodatka III h Konvenciji, predvsem pa prenos navedb iz dela besedila v zvezi z državami Efte v del besedila v zvezi z državami Evropske unije. Da bi se omogočila uporaba zavarovalnih obrazcev, natisnjenih v skladu z merili, ki so veljala pred pristopom Hrvaške k Evropski uniji, bi bilo poleg tega treba določiti prehodno obdobje, v katerem bi bilo mogoče še naprej uporabljati te natisnjene obrazce z ustreznimi prilagoditvami geografskih podatkov. Veljavne določbe na področju, na katerega se nanaša predlog Na področju, na katerega se nanaša predlog, ni veljavnih določb. Usklajenost z drugimi politikami in cilji Unije Ni relevantno. 2. REZULTATI POSVETOVANJ Z ZAINTERESIRANIMI STRANMI IN OCENE UČINKA Posvetovanje z zainteresiranimi stranmi Posvetovalne metode, glavni ciljni sektorji in splošni profil sodelujočih Posvetovanje z odobritvijo delovne skupine EU-EFTA za „skupni tranzit“, ki zastopa pogodbenice Konvencije. Povzetek in upoštevanje odgovorov Ugodno mnenje. Zbiranje in uporaba strokovnega znanja in izkušenj Zunanje strokovno znanje in izkušnje niso bili potrebni. Ocena učinka Ocena učinka ni bila potrebna, saj so temeljna določila Konvencije še naprej v veljavi. 3. PRAVNI ELEMENTI PREDLOGA Povzetek predlaganih ukrepov Jezikovne navedbe iz Konvencije v hrvaškem jeziku bi bilo treba ponovno razvrstiti in jih v pravilnem vrstnem redu vključiti v Konvencijo. Zavarovalne obrazce bi bilo treba z uvrstitvijo Hrvaške na ustrezno mesto med države članice Evropske unije prilagoditi. Zato je treba določbe Konvencije o skupnem tranzitnem postopku ustrezno prilagoditi. Ta osnutek sklepa je bil sporočen delovni skupini EU-EFTA o skupnem tranzitu. Svet je pozvan k določitvi stališča EU o priloženem sklepu, ki naj bi ga sprejel Skupni odbor EU-EFTA o skupnem tranzitu. Pravna podlaga Člen 15 Konvencije z dne 20. maja 1987 o skupnem tranzitnem postopku. Načelo subsidiarnosti Predlog je v izključni pristojnosti Evropske unije. Načelo subsidiarnosti se zato ne uporablja. Načelo sorazmernosti Predlog je skladen z načelom sorazmernosti iz naslednjega razloga. Ni relevantno. Izbira instrumentov Predlagani instrument: Sklep Skupnega odbora EU-EFTA. Druga sredstva ne bi bila ustrezna iz naslednjega razloga. Ni drugih primernih instrumentov. 4. PRORAČUNSKE POSLEDICE Predlog ne vpliva na proračun EU. 5. NEOBVEZNI ELEMENTI Poenostavitev Skupen tranzitni postopek zagotavlja poenostavitev upravnih postopkov za javne organe (EU ali nacionalne) in zasebne stranke. 2013/0219 (NLE) Predlog SKLEP SVETA o stališču, ki ga je treba v imenu Evropske unije sprejeti v Skupnem odboru EU-EFTA v zvezi s sprejetjem Sklepa o spremembi Konvencije z dne 20. maja 1987 o skupnem tranzitnem postopku (prilagoditve zaradi pristopa Hrvaške k Uniji) SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Člen 1 Konvencije o skupnem tranzitnem postopku[1] (v nadaljnjem besedilu: Konvencija) navaja, da Konvencija določa ukrepe za prevoz blaga v tranzitu med Skupnostjo in državami EFTE ter med državami EFTE z uvedbo skupnega tranzitnega postopka ne glede na vrsto in poreklo blaga. (2) Člen 15 Konvencije pooblašča Skupni odbor, ustanovljen s Konvencijo, da s sklepi priporoči in sprejme spremembe Konvencije in njenih Dodatkov. (3) Hrvaška bo k Uniji pristopila 1. julija 2013. (4) Zato bi bilo treba jezikovne navedbe iz Konvencije v hrvaškem jeziku prenesti iz dela besedila v zvezi z državami Efte na ustrezno mesto v besedilu v zvezi z državami članicami Unije. (5) Zaradi pristopa Hrvaške k Uniji so potrebne tudi tehnične spremembe Konvencije, ki zadevajo zavarovalne obrazce, navedene v Dodatku III. (6) Uporaba tega sklepa je vezana na datum pristopa Hrvaške k Uniji. (7) Da bi se omogočila uporaba zavarovalnih obrazcev, natisnjenih v skladu z merili, ki so veljala pred pristopom Hrvaške k Uniji, bi bilo treba določiti prehodno obdobje, v katerem bi bilo mogoče še naprej uporabljati te natisnjene obrazce z nekaterimi prilagoditvami. (8) Konvencijo bi bilo treba ustrezno spremeniti. (9) Zato bi bilo treba opredeliti stališče Evropske unije o predlagani spremembi – SPREJEL NASLEDNJI SKLEP: Člen 1 Stališče Unije v Skupnem odboru EU-EFTA za skupni tranzit v zvezi s sprejetjem Sklepa št. XXX Skupnega odbora EU-EFTA o spremembi Konvencije z dne 20. maja 1987 o skupnem tranzitnem postopku temelji na osnutku Sklepa, ki je priložen temu sklepu. Predstavniki Unije v Skupnem odboru EU-EFTA se lahko sporazumejo o manjših spremembah osnutka Sklepa. Svet je treba ustrezno obvestiti o vseh takšnih spremembah. Člen 2 Komisija Sklep Skupnega odbora EU-EFTA za skupni tranzit po sprejetju objavi v Uradnem listu Evropske unije. Člen 3 Ta sklep začne veljati na dan po sprejetju. V Bruslju, Za Svet Predsednik PRILOGA Predlog SKLEP št. XXX SKUPNEGA ODBORA EU-EFTA ZA SKUPNI TRANZIT o spremembi Konvencije z dne 20. maja 1987 o skupnem tranzitnem postopku SKUPNI ODBOR JE – ob upoštevanju Konvencije z dne 20. maja 1987 o skupnem tranzitnem postopku[2], zlasti člena 15(3)(a) Konvencije, ob upoštevanju naslednjega: (1) Hrvaška bo k Uniji pristopila 1. julija 2013. (2) Zato bi bilo treba jezikovne navedbe iz Konvencije v hrvaškem jeziku prenesti iz dela besedila v zvezi z državami Efte na ustrezno mesto v besedilu v zvezi z državami članicami Unije (3) Zaradi pristopa Hrvaške k Uniji so potrebne tudi tehnične spremembe Konvencije, ki zadevajo zavarovalne obrazce, navedene v Dodatku III. (4) Uporabo tega sklepa bi bilo treba vezati na datum pristopa Hrvaške k Uniji. (5) Da bi se omogočila uporaba zavarovalnih obrazcev, natisnjenih v skladu z merili, ki so veljala pred pristopom Hrvaške h Konvenciji, bi bilo treba določiti prehodno obdobje, v katerem je mogoče še naprej uporabljati te natisnjene obrazce z nekaterimi prilagoditvami. (6) Zato bi bilo treba Konvencijo ustrezno spremeniti – SPREJEL NASLEDNJI SKLEP: Člen 1 Dodatek III h Konvenciji o skupnem tranzitnem postopku se spremeni, kakor je določeno v Prilogi k temu sklepu. Člen 2 Obrazci, ki ustrezajo vzorčnim obrazcem iz prilog C1, C2, C3, C4, C5 in C6 k Dodatku III, se lahko s potrebnimi prilagoditvami geografskih podatkov še naprej uporabljajo najpozneje do konca dvanajstega meseca po datumu začetka veljavnosti tega sklepa. Člen 3 Ta sklep začne veljati 1. julija 2013 pod pogojem, da začne veljati Pogodba o pristopu Hrvaške. V Bruslju, Za Skupni odbor Predsednik PRILOGA (1) V Prilogi B1 k Dodatku III se besedilo polja 51 nadomesti z naslednjim: „Polje 51: Predvideni uradi tranzita Oznake držav Ta oznaka države predstavlja oznako ISO alpha-2 (ISO 3166), pri čemer sta izjemi Grčija in Združeno kraljestvo. Veljavne oznake so: AT Avstrija BE Belgija BG Bolgarija CH Švica CY Ciper CZ Češka DE Nemčija DK Danska EE Estonija EL Grčija ES Španija FI Finska FR Francija HR Hrvaška HU Madžarska IE Irska IS Islandija IT Italija LT Litva LU Luksemburg LV Latvija MT Malta NL Nizozemska NO Norveška PL Poljska PT Portugalska RO Romunija SE Švedska SI Slovenija SK Slovaška TR Turčija UK Združeno kraljestvo“ (2) V Prilogi B6 k Dodatku III se Naslov III spremeni: (a) v razpredelnici jezikovnih navedb „Omejena veljavnost – 99200“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Valjanost ograničena“; (b) v razpredelnici jezikovnih navedb „Opustitev – 99201“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Oslobođeno“; (c) v razpredelnici jezikovnih navedb „Alternativno dokazilo – 99202“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Alternativni dokaz“; (d) v razpredelnici jezikovnih navedb „Razlike: urad, pri katerem je bilo blago predloženo … (naziv in država) – 99203“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Razlike: Carinarnica kojoj je roba podnesena … (naziv i zemlja)“; (e) v razpredelnici jezikovnih navedb „Iznos iz … zavezan omejitvam ali obveznim dajatvam na podlagi Uredbe/Direktive/Odločbe št. … - 99204“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Izlaz iz … podliježe ograničenjima ili pristojbama temeljem Uredbe/Direktive/Odluke br. …“; (f) v razpredelnici jezikovnih navedb „Opustitev predpisane poti– 99205“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Oslobođeno od propisanog plana puta“; (g) v razpredelnici jezikovnih navedb „Pooblaščeni pošiljatelj – 99206“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Ovlašteni pošiljatelj“; (h) v razpredelnici jezikovnih navedb „Opustitev podpisa– 99207“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Oslobođeno potpisa“; (i) v razpredelnici jezikovnih navedb „Prepovedano splošno zavarovanje – 99208“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Zabranjeno zajedničko jamstvo“; (j) v razpredelnici jezikovnih navedb „Neomejena uporaba – 99209“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Neograničena uporaba“; (k) v razpredelnici jezikovnih navedb „Izdano naknadno – 99210“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Izdano naknadno“; (l) v razpredelnici jezikovnih navedb „Razno – 99211“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Razni“; (m) v razpredelnici jezikovnih navedb „Razsuto – 99212“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Rasuto“; (n) v razpredelnici jezikovnih navedb „Pošiljatelj – 99213“ se med jezikovni navedbi za FR in IT vstavi naslednja alinea in se črta s sedanjega mesta navedbe: „– HR Pošiljatelj“. (3) V odstavku 1 točke I Priloge C1 k Dodatku III se med izrazoma „Francosko republiko“ in „Italijansko republiko“ črta izraz „Irsko“. Izraz „Republiko Hrvaško“ se vstavi med izraza „Francosko republiko“ in „Italijansko republiko“. Izraz „Irsko“ se vstavi med izraza „Republiko Estonijo“ in „Helensko republiko“. Izraz „Republike Hrvaške“ med besedo „ter“ in izrazom „Republike Islandije“ se črta. (4) V odstavku 1 točke I Priloge C2 k Dodatku III se med izrazoma „Francosko republiko“ in „Italijansko republiko“ črta izraz „Irsko“. Izraz „Republiko Hrvaško“ se vstavi med izraza „Francosko republiko“ in „Italijansko republiko“. Izraz „Irsko“ se vstavi med izraza „Republiko Estonijo “ in „Helensko republiko“. Izraz „Republike Hrvaške“ med besedo „ter“ in izrazom „Republike Islandije“ se črta. (5) V odstavku 1 točke I Priloge C4 k Dodatku III se med izrazoma „Francosko republiko“ in „Italijansko republiko“ črta izraz „Irsko“. Izraz „Republiko Hrvaško“ se vstavi med izraza „Francosko republiko“ in „Italijansko republiko“. Izraz „Irsko“ se vstavi med izraza „Republiko Estonijo“ in „Helensko republiko“. Izraz „Republike Hrvaške“ med besedo „ter“ in izrazom „Republike Islandije“ se črta. (6) V polju 7 Priloge C5 k Dodatku III se izraz „Hrvaška“ med besedami „Evropska skupnost“ in „Islandija“ črta. (7) V polju 6 Priloge C6 k Dodatku III se izraz „Hrvaška“ med besedami „Evropska skupnost“ in „Islandija“ črta. [1] UL L 226, 13.8.1987, str. 2. [2] UL L 226, 13.8.1987, str. 2.